wickkiey/tamil-wikipedia-chunked huggingface dataset:
# செம்னாம் மொழி

**செம்னாம் மொழி** (ஆங்கிலம்: *Semnam Language*; sabɨːm; மலாய்: *Bahasa Semnam*) என்பது ஆசுத்ரோ-ஆசிய மொழிக் குடும்பத்தின்], அசிலியான் மொழிகள்; செனோய மொழிகள் துணைக் குடும்பங்களைச் சார்ந்த ஒரு மொழியாகும். இந்த மொழி மோன்-கெமர் மொழியின் வழித்தோன்றல் மொழியாகும்.  
செம்னாம் மொழி, செனோய மொழிகளின் குடும்பத்தைச் சேர்ந்த மொழி. லானோ மக்களின் *(Lanoh people)* துணைப் பிரிவு மக்களான செம்னாம் மக்களால் பேசப்படுகிறது. தற்போது செம்னாம் மொழி அழிந்து வரும் நிலையில் உள்ளது.
# செம்னாம் மொழி

## பொது

செம்னாம் மொழி, மலேசியா, பேராக் மாநிலத்தில் பேசப்படுகிறது. அழிந்து வரும் சில அசிலியான் மொழிகள் இதுவும் ஒன்றாக அறியப்படுகிறது.  
முதியவர்கள் அனைவரும் இந்த மொழியைப் பயன்படுத்தினாலும் குறைந்த எண்ணிக்கையிலான இளைஞர்களால் இந்த மொழி முதன் மொழியாக பயன்படுத்தப்படுகிறது. பள்ளிகளில் கற்பிப்பதாகத் தெரியவில்லை.
# அவியனூர்

**அவியனூர்** என்பது இந்தியாவில் தமிழ்நாடு மாநிலத்தின் கடலூர் மாவட்டத்திலுள்ள ஒரு புறநகர்ப் பகுதியாகும். அவியனூர் பகுதியானது அண்ணாகிராமம் ஊராட்சி ஒன்றியத்திற்கு உட்பட்டது.
# அவியனூர்

## அமைவிடம்

அவியனூர் பகுதியானது, என்ற புவியியல் ஆள்கூறுகள் கொண்டு பண்ருட்டி வட்டத்தில் அமைந்துள்ளது.
# அவியனூர்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு படி, அவியனூர் பகுதியின் மக்கள்தொகை 1,637 ஆகும். இதில் 829 பேர் ஆண்கள் மற்றும் 808 பேர் பெண்கள் ஆவர்.
# அவியனூர்

## கல்வெட்டுகள்

அவியனூர் பகுதியில் முதலாம் குலோத்துங்க சோழன் காலத்தைய கல்வெட்டு ஒன்று கிடைக்கப் பெற்றுள்ளது. இதன் மூலம் அவியனூர் பகுதியானது வரலாற்றுத் தொடர்புடையது என்று தெரிய வருகிறது. முதலாம் பராந்தக சோழன் என்ற மதுரை கொண்ட கோப்பரகேசரி சோழன் காலத்து கல்வெட்டு ஒன்றும் அவியனூர் பகுதியில் கிடைக்கப் பெற்றுள்ளது.
# அவியனூர்

## சமயம்

### இந்துக் கோயில்கள்

அவியனூரில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்கும் அஷ்டமூர்த்தீஸ்வரர் கோயில் என்ற இந்துக் கோயில் ஒன்று உள்ளது.
# பழைய நைனி பாலம்

**பழைய நைனி பாலம்** (Old Naini Bridge) இந்தியாவிலுள்ள மிக நீளமான மற்றும் பழமையான பாலங்களில் ஒன்றாகும். இது அலகாபாத்து நகரத்தில் அமைந்துள்ளது. இப்பாலம் நகரின் தெற்குப் பகுதியில் உள்ள யமுனை ஆற்றின் குறுக்கே செல்லும் இரட்டை அடுக்கு எஃகு தாங்கு சட்டப் பாலமாகும். யமுனை ஆற்றின் குறுக்கே வடக்கு-தெற்கு நோக்கி சென்று அலகாபாத்து நகரத்தை அண்டை நகரமான நைனியுடன் இணைக்கிறது. அதன் மேல் தளம் நைனி சந்திப்பு ரயில் நிலையத்தை அலகாபாத் சந்திப்பு ரயில் நிலையத்துடன் இணைக்கும் இரண்டு வழி இரயில் பாதையைக் கொண்டுள்ளது, அதே நேரத்தில் கீழ் தளம் 1927 ஆம் ஆண்டு முதல் சாலை சேவைகளை வெற்றிகரமாக வழங்கி வருகிறது.
# படிமம்:Allahabad railwaybridge1870.jpg

This is a cropped (by 40%) and reduced (by 30%) version of the image "Railway Bridge across the Jumna at Allahabad" taken by photographer Samuel Bourne (1834 -1912) in the 1860s. The image is being used in the Wikipedia article Rudyard Kipling. This bridge is situated over the Yamuna, just above the confluence with the Ganges at Allahabad (where Rudyard Kipling lived and worked from 1887 to 1889). It opened in 1865 and is a great feat of British engineering; it is over 1,006 metres (3,300 feet) long. This bridge enabled a direct line between the bank of Hooghly at Calcutta and bank of Yamuna at Delhi, until then the coaches were ferried by boat at Allahabad. The original version of the image was downloaded from the website: Sanjay Tiwari 20:51, 3 October 2006 (UTC)  
இந்தியப் பாலங்கள்
# தெமியார் மொழி

**தெமியார் மொழி** (ஆங்கிலம்: *Temiar Language*; மலாய்: *Bahasa Temiar*) என்பது ஆசுத்ரோ-ஆசிய மொழிக் குடும்பத்தின்], அசிலியான் மொழிகள்; செனோய மொழிகள் எனும் 2 துணைக் குடும்பங்களைச் சார்ந்த ஒரு மொழியாகும்.  
இந்த மொழி மோன்-கெமர் மொழியின் *(Mon–Khmer Language)* வழித்தோன்றல் மொழிகளில் ஒன்றாகும்.  
தெமியார் மொழி, செனோய மொழிகளின் குடும்பத்தைச் சேர்ந்த மொழி. தெமியார் மக்களின் *(Temiar people)* முதனமை மொழியாகப் பேசப்படுகிறது. தெமியார் மக்களில் பலர், தித்திவாங்சா மலைத்தொடர் மழைக்காடுகளின் விளிம்புகளில் வாழ்கின்றனர். இந்த மக்களில் பலர் கேமரன் மலை அடிவாரங்களில் அதிகமாக வாழ்கின்றனர்; சிலர் சிம்மோர், கம்பார்; தாப்பா, பீடோர் நகரங்களிலும் வாழ்கின்றனர்.
# தெமியார் மொழி

## பொது

சொற்பிறப்பியல் ரீதியாக, தெமியார் என்ற சொல்லுக்கு விளிம்பு அல்லது அடிவாரம் என்று பொருள். இதன் வழி தெமியார் மக்கள் காடுகளின் விளிம்பில் வாழும் மக்கள் என்று விவரிக்கும் ஒரு தன்மை பிரதிபலிக்கப்படுகிறது.  
தெமியார் மொழி, மலேசியா, பேராக், கிளாந்தான், பகாங், சிலாங்கூர், நெகிரி செம்பிலான் மாநிலங்களில் 30,000 மக்களால் பேசப்படுகிறது. தெமியார் மக்கள் மிக அதிகமாக பேராக் மாநிலத்தில் வாழ்கிறார்கள்.  
மலேசியப் பழங்குடியினர் இனங்களில் உள்ள அனைவராலும் இந்த மொழிதான் முதல் மொழியாகப் பயன்படுத்தப்படுகிறது.
# குரோமியம்(IV) புரோமைடு

**குரோமியம்(IV) புரோமைடு** (*Chromium(IV) bromide*) என்பது CrBr<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குரோமியம் டெட்ராபுரோமைடு என்ற பெயராலும் இச்சேர்மம் அடையாளப்படுத்தப்படுகிறது.
# குரோமியம்(IV) புரோமைடு

## தயாரிப்பு

உயர் வெப்பநிலையில் குரோமியம் முப்புரோமைடை தொடர்புடைய புரோமினுடன் சேர்த்து சூடுபடுத்தினால் குரோமியம்(IV) புரோமைடைத் தயாரிக்கலாம்.
# குரோமியம்(IV) புரோமைடு

## இயற்பியற் பண்புகள்

குரோமியம்(IV) புரோமைடு வாயு நிலையில் மட்டுமே தோன்றும்.
# லாவெண்டிரி பெரியா

**லாவெண்டிரி பெரியா** (*Lavrenty Pavlovich Beria*), (பிறப்பு:1899-மறைவு:1953) சோவியத் ஒன்றியத்தின் வெற்றி வீரர் எனும் மிக உயர்ந்த விருதை பெற்றவர். ஜோசப் ஸ்டாலினின் நம்பிக்கைக்குரியவரான பெரியாவின் பட்டப்பெயர்கள் ஜோசப் ஸ்டாலினின் ஹிம்லர் மற்றும் நமது நமது ஹிம்லர் ஆகும். ஜார்ஜியாவின் பொதுவுடமைக் கட்சியின் செயலாராக பணியாற்றிய லாவெண்டிரி பெரியா, ஜோசப் ஸ்டாலினின் நம்பிக்கை உரியவராகியதால் லாவெண்டிரி பெரியா சோவியத் ஒன்றியத்தின் உள்துறை அமைச்சராக 25 நவம்பர் 1938 முதல் 29 டிசம்பர் 1945 முடிய பணியாற்றினார். பின்னர் சோவியத் ஒன்றியத்தின் முதல் துணை பிரதம அமைச்சர் 5 மார்ச் 1953 முதல் 26 சூன் 1953 வரை பணியாற்றினார்.  
துவக்கத்தில் விளாதிமிர் லெனின் தலைமையிலான போல்செவிக் கட்சியின் ஜார்ஜியா பகுதியின் முக்கியத் தலைவராக லாவென்டிரி பெரியா பணியாற்றினார். ஜோசப் ஸ்டாலின் தலைமையிலான சோவியத் ஒன்றியத்தின் உள்துறை அமைச்சகத்தில் இரகசிய உளவாளியாக 1938 முதல் 1945 முடிய பணியாற்றினார். மேலும் இரகசிய உளவு அமைப்பான NKVDயின் இயக்குநராக 1946 முதல் 1953 முடிய பணியாற்றினார். 1953ல் நிக்கித்தா குருசேவ் ஆட்சியின் போது லாவெண்டிரி பெரியா, மர்ம நபர்களால் 23 டிசம்பர் 1953 அன்று மாஸ்கோவில் வைத்து சுட்டுக் கொல்லப்பட்டார்.
# குரோமியம் டெட்ரா அயோடைடு

**குரோமியம் டெட்ரா அயோடைடு** (*Chromium tetraiodide*) என்பது CrI<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குரோமியம்(IV) அயோடைடு என்ற பெயராலும் இச்சேர்மம் அடையாளப்படுத்தப்படுகிறது.
# குரோமியம் டெட்ரா அயோடைடு

## தயாரிப்பு

150 °செல்சியசு வெப்பநிலைக்கும் அதிகமான ஆனால் 400 °செல்சியசு வெப்பநிலைக்கும் குறைவான வெப்பநிலையில் குரோமியத்துடன் அயோடின் ஆவியைச் செலுத்தி வினைபுரியச் செய்தால் குரோமியம் டெட்ரா அயோடைடு சேர்மத்தை தயாரிக்கலாம்.  
::Cr + 2I<sub>2</sub> -> CrI<sub>4</sub>
# குரோமியம் டெட்ரா அயோடைடு

## இயற்பியற் பண்புகள்

குரோமியம்(IV) அயோடைடு வாயு நிலையில் மட்டுமே தோன்றும்.
# குரோமியம் ஆக்சிடெட்ராபுளோரைடு

**குரோமியம் ஆக்சிடெட்ராபுளோரைடு** (*Chromium oxytetrafluoride*) என்பது CrOF<sub>4</sub>
என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஊதா நிறத்தில் ஆவியாகும் திண்மப் பொருளாகக் காணப்படுகிறது. டயா காந்தப்பண்பைக் கொண்ட இச்சேர்மம் ஓர் ஆக்சிபுளோரைடு என வகைப்படுத்தப்பட்டுள்ளது.
# குரோமியம் ஆக்சிடெட்ராபுளோரைடு

## தயாரிப்பு

குரோமைல் குளோரைடுடன் கிரிப்டான் இருபுளோரைடைச் சேர்த்து புளோரினேற்ற வினைக்கு உட்படுத்துவதன் மூலம் குரோமியம் ஆக்சிடெட்ராபுளோரைடைத் தயாரிக்கலாம்:  
:CrO<sub>2</sub>F<sub>2</sub> + KrF<sub>2</sub> -> CrOF<sub>4</sub> + 0.5 O<sub>2</sub> + Kr  
குரோமியம் ஆக்சிடெட்ராபுளோரைடானது மந்த வாயு இருபுளோரைடுகளுடன் பலவீனமான இலூயிசு காரமாகச் செயல்படுகிறது. பெண்டாபுளோரைடை கொடுக்க புளோரைடுடன் பிணைகிறது.
# செக் ஓங் மொழி

**செக் ஓங் மொழி** (ஆங்கிலம்: *Cheq Wong Language*; sabɨːm; மலாய்: *Bahasa Cheq Wong*) என்பது ஆசுத்ரோ-ஆசிய மொழிக் குடும்பத்தின், அசிலியான் மொழிகள்; ஜெகாய மொழிகள் எனும் 2 துணைக் குடும்பங்களைச் சார்ந்த ஒரு மொழியாகும்.  
இந்த மொழி ஜெகாய மொழிகளின் *(Jahaic Languages)* வழித்தோன்றல் மொழிகளில் ஒன்றாகும்.
# செக் ஓங் மொழி

## பொது

செக் ஓங் மொழி, மலேசியாவின் அசிலியான் மொழிகளின் குடும்பத்தைச் சேர்ந்த மொழி. செக் ஓங் மக்களின் *(Cheq Wong people)* முதனமை மொழியாகப் பேசப்படுகிறது.  
செக் ஓங் மக்களில் பலர், தித்திவாங்சா மலைத்தொடர் மழைக்காடுகளின் விளிம்புகளில் வாழ்கின்றனர். இந்த மக்களில் பலர் பகாங் ரவுப் மாவட்டத்தில் அதிகமாக வாழ்கின்றனர். செக் ஓங் மக்கள் தீபகற்ப மலேசியாவின் பகாங், பேராக், சிலாங்கூர், ஜொகூர் மாநிலங்களில் மட்டுமே வாழ்கின்றனர்.
# ஜெகாய் மொழி

**ஜெகாய் மொழி** (ஆங்கிலம்: *Jahai Language*; மலாய்: *Bahasa Jahai*) என்பது ஆசுத்ரோ-ஆசிய மொழிக் குடும்பத்தின், அசிலியான் மொழிகள்; ஜெகாய மொழிகள் எனும் 2 துணைக் குடும்பங்களைச் சார்ந்த ஒரு மொழியாகும்.  
இந்த மொழி ஜெகாய மொழிகளின் *(Jahaic Languages)* வழித்தோன்றல் மொழிகளில் ஒன்றாகும். ஜெகாய் மொழி, மலேசியாவின் அசிலியான் மொழிகளின் குடும்பத்தைச் சேர்ந்த மொழி. ஜெகாய் மக்களின் *(Jahai people)* முதனமை மொழியாகப் பேசப்படுகிறது.
# ஜெகாய் மொழி

## ஜெகாய் மக்கள்

ஜெகாய் மக்கள் என்பவர்கள் தீபகற்ப மலேசியாவின் பேராக், கிளாந்தான் மாநிலங்களில்; மற்றும் தாய்லாந்தின் சில பகுதிகளில் காணப்படும் செமாங் மக்கள் குழுவைச் சார்ந்த பழங்குடி மக்கள் ஆவார்கள்.  
இவர்கள் கருமை நிறத் தோல் கொண்டவர்கள்; பெரும்பாலும் சுருள் முடிகள்; மற்றும் ஆசிய முகப் பண்புகளைக் கொண்டுள்ளனர். வேட்டையாடுதல் இவர்களின் பாரம்பரியத் தொழில்; மற்றும் எப்போதாவது பயிரிடுதல் தொழிலிலும் ஈடுபடுகிறார்கள்.
# ஜெகாய் மொழி

## ஜெகாய் மக்கள்

### நாடோடி வாழ்க்கை

பாரம்பரியமாக நாடோடிகளாக வாழும் ஜெகாய் மக்கள், பேராக் மாநிலத்தின் சுற்றுலாத் தலங்களில் ஒரு பகுதியாக விளங்கும் தெமாங்கூர் அரச பெலும் தேசியப் பூங்கா *(Royal Belum State Park)* பகுதிகளில் வாழ்கின்றனர். அவர்கள் தனிமையில் வாழ்வதையே விரும்புகின்றனர். மேலும் இவர்களின் குடியிருப்புகளில் சாலைகள், பள்ளிகள், உடல்நலச் சேவைகள் மற்றும் அடிப்படை உள்கட்டமைப்புகள் போன்றவை பெரும்பாலும் இல்லை.  
கெஜார் ஆற்றங்கரையில் *(Kejar River)* உள்ள கிராமங்களில் உள்ள ஜெகாய் மக்களின் இறப்பு விழுக்காடு குழந்தைகளில் 50% வரை அதிகமாக இருந்தது. இது ஒரு மர்ம நோயான செரவான் நோய் என அறியப்படுகிறது. இந்த நோயினால் அங்குள்ள மக்கள் தொகை 600-இல் இருந்து 400 ஆகக் குறைந்தது.
# தற்போதைய இந்திய மாநிலங்களின் ஆளும் மற்றும் எதிர்க்கட்சிகளின் பட்டியல்

| 1 | ஆந்திரப் பிரதேசம் | என். டி. ஏ. | ஒய். எஸ். ஆர். சி. பி. |  |  |
| --- | --- | --- | --- | --- | --- |
| 2 | அருணாச்சலப் பிரதேசம் | என். டி. ஏ. | இந்தியா |  |  |
| 3 | அசாம் | என். டி. ஏ. | இந்தியா | ஏஐயூடிஎஃப் + பிபிஎஃப் |  |
| 4 | பீகார் | என். டி. ஏ. | இந்தியா | ஏஐஎம்ஐஎம் |  |
| 5 | சத்தீஸ்கர் | என். டி. ஏ. | இந்தியா | பிஎஸ்பி |  |
| 6 | டெல்லி | இந்தியா | என். டி. ஏ. |  |  |
| 7 | கோவா | என். டி. ஏ. | இந்தியா | ஆர்ஜிபி |  |
| 8 | குஜராத் | என். டி. ஏ. | இந்தியா |  |  |
| 9 | ஹரியானா | என். டி. ஏ. | இந்தியா | ஐ. என். எல். டி + ஜே. ஜே. பிஜே. ஜே. பி. |  |
| 10 | இமாச்சலப் பிரதேசம் | இந்தியா | என். டி. ஏ. |  |  |
| 11 | ஜம்மு காஷ்மீர் | குடியரசுத் தலைவர் ஆட்சி |  |  |  |
| 12 | ஜார்க்கண்ட் | இந்தியா | என். டி. ஏ. |  |  |
| 13 | கர்நாடகா | இந்தியா | என். டி. ஏ. | SKP + KRPPகேஆர்பிபி |  |
| 14 | கேரளா | எல். டி. எஃப் | யுடிஎஃப் |  |  |
| 15 | மத்தியப் பிரதேசம் | என். டி. ஏ. | இந்தியா | பிஎஸ்பி |  |
| 16 | மஹாராஷ்டிரா | என். டி. ஏ. | இந்தியா | BVA + AIMIMஏஐஎம்ஐஎம் |  |
| 17 | மணிப்பூர் | என். டி. ஏ. | இந்தியா |  |  |
| 18 | மேகாலயா | என். டி. ஏ. | இந்தியா |  |  |
| 19 | மிஸோராம் | ZPM | என். டி. ஏ. | இந்தியா |  |
| 20 | நாகாலாந்து | என். டி. ஏ. |  |  |  |
| 21 | ஒடிசா | என். டி. ஏ. | பிஜேடி | இந்தியா |  |
| 22 | புதுச்சேரி | என். டி. ஏ. | இந்தியா |  |  |
| 23 | பஞ்சாப் | ஏ. பி. ஏ. பி | ஐஎன்சி | எஸ்ஏடி + பாஜக + பகுஜன் சமாஜ்பிஎஸ்பி |  |
| 24 | ராஜஸ்தான் | என். டி. ஏ. | இந்தியா |  |  |
| 25 | சிக்கிம் | என். டி. ஏ. | எஸ். டி. எஃப் |  |  |
| 26 | தமிழ்நாடு | இந்தியா | அ. தி. மு. க. | என். டி. ஏ. |  |
| 27 | தெலுங்கானா | இந்தியா | பிஆர்எஸ் | என். டி. ஏ + ஏஐஎம்ஐஎம் |  |
| 28 | திரிபுரா | என். டி. ஏ. | இந்தியா |  |  |
| 29 | உத்தரப்பிரதேசம் | என். டி. ஏ. | இந்தியா | SBSP + JSD (LL) + பகுஜன் சமாஜ் கட்சிபிஎஸ்பி |  |
| 30 | உத்தராகண்ட் | என். டி. ஏ. | இந்தியா | பிஎஸ்பி |  |
| 31 | மேற்கு வங்காளம் | டிஎம்சி + பிஜிபிஎம் | பாஜக | LF + INC + ISFஐ. எஸ். எஃப். | } |  
- ஜூன் 4,2024 நிலவரப்படி, 19 மாநிலங்கள் மற்றும் 1 யூனியன் பிரதேசங்களில் தேசிய ஜனநாயகக் கூட்டணி ஆட்சி நடக்கிறது. I.N.D.I.A தொகுதி 8 மாநிலங்கள் மற்றும் 1 யூனியன் பிரதேசத்தில் அரசாங்கத்தைக் கொண்டுள்ளது. எந்த கூட்டணியிலும் சேராத மற்றொரு கட்சி ZPM, மிஸோராம் மாநிலத்தில் ஆட்சியைக் கொண்டுள்ளது.
# தற்போதைய இந்திய மாநிலங்களின் ஆளும் மற்றும் எதிர்க்கட்சிகளின் பட்டியல்

## மாநில சட்டப்பேரவை

| தெலுங்கு தேசம் + ஜேஎஸ்பி + பாஜக | ஒய். எஸ். ஆர். சி. பி. |  |  |
| --- | --- | --- | --- |
| பாஜக + ஜேடி (யு) + எச்ஏஎம் (எஸ்) + ஆர்எல்ஜேபிஆர். எல். ஜே. பி. | ஆர். ஜே. டி + காங்கிரஸ் + சிபிஐ (எம்ஜிபி) |  |  |
| ஐஎன்சி | பாஜக + ஜேடிஎஸ் |  |  |
| பாஜக + எஸ்எச்எஸ் + என்சிபி + ஆர்பிஐ (என்டிஏ) | SS (UBT + INC + NCP (SP) (MVA) (எம். வி. ஏ.) |  |  |
| ஐஎன்சி | பிஆர்எஸ் | பாஜக |  |
| பாஜக + ஏ. டி. (என். | SP + INCஐஎன்சி | பிஎஸ்பி | } |  
- ஜூன் 4,2024 நிலவரப்படி, 6 மாநில சட்டமன்றங்களில் 4 மாநிலங்களில் தேசிய ஜனநாயகக் கூட்டணிக்கு அதிகாரம் உள்ளது, அதே நேரத்தில் இந்திய கூட்டணிக்கு 2 மாநில சட்டமன்றங்களில் அதிகாரம் உள்ளது.
# பாலிபீனைல்சல்போன்

**பாலிபீனைல்சல்போன்** (*Polyphenylsulfone*) என்பது அரோமாட்டிக்கு வளையங்கள் சல்போன் (SO<sub>2</sub>) குழுக்களுடன் இணைந்து உருவாகும் ஓரு பலபடிச் சேர்மமாகும். இப்பலபடிகள் உயர் செயல்திறன் மிக்க பலபடி கரிமச் சேர்மங்களாகக் கருதப்படுகின்றன.
# பாலிபீனைல்சல்போன்

## தயாரிப்பு

வணிகரீதியாக முக்கியத்துவம் வாய்ந்த பாலிபீனைல்சல்போன்கள் பல்வேறு பிசுபீனால்களுடன் 4,4'-பிசு(குளோரோபீனைல்)சல்போனைச் சேர்த்து ஒடுக்க வினைக்கு உட்படுத்துவதன் மூலம் தயாரிக்கப்படுகின்றன. இந்த பயன்பாட்டிற்கான இரண்டு பிசுபீனால்கள் பிசுபீனால் ஏ மற்றும் 4,4'-பிசு(4-ஐதராக்சிபீனைல்)சல்போன் ஆகியனவாகும்.
# பாலிபீனைல்சல்போன்

## பயன்பாடுகள்

பாலிபீனைல்சல்போன் என்பது வார்ப்படமாக்கக்கூடிய ஒரு நெகிழியாகும். இது பெரும்பாலும் விரைவான முன்மாதிரி மற்றும் விரைவான உற்பத்தி (நேரடி எண்ணிம உற்பத்தி) பயன்பாடுகளில் பயன்படுத்தப்படுகிறது. பாலிபீனைல்சல்போன் வெப்பம் மற்றும் வேதிப்பொருள்களை எதிர்க்கும் என்பதால் வாகனங்களில், விண்வெளியில், குழாய் பயன்பாடுகளில் பயன்படுத்த பொருந்துகிறது. .. பாலிபீனைல்சல்போன் சேர்மத்திற்கு உருகுநிலை இல்லை. இதன் படிக உருவமற்ற தன்மையை இது பிரதிபலிக்கிறது. 55 மெகாபாசுக்கல் வரை இழுவிசை வலிமையையும் வழங்குகிறது. இச்சேர்மத்தின் வணிகப் பெயர் இரேடெல் என்பதாகும். குழாய் இணைப்பு பயன்பாடுகளில், பாலிபீனைல்சல்போன் பொருத்துதல்கள் சில சமயங்களில் முன்கூட்டியே விரிசல்களை உருவாக்குவது அல்லது உற்பத்தியாளர் அல்லாத அங்கீகரிக்கப்பட்ட நிறுவல் முறைகள் அல்லது அமைப்புகளைப் பயன்படுத்தி முறையற்ற முறையில் நிறுவப்படும்போது தோல்வியை அனுபவிப்பது கண்டறியப்பட்டது.
# கொலுசு பெதா ரெட்டையா

**கொலுசு பெதா ரெட்டையா** (*Kolusu Peda Reddaiah*) இந்தியாவின் ஆந்திரப் பிரதேசத்தைச் சேர்ந்த ஓர் அரசியல்வாதியாவார். கொலுசு பேடா ரெட்டையா என்ற பெயராலும் அறியப்படுகிறார். தெலுங்கு தேசம் கட்சி வேட்பாளராக மச்சிலிப்பட்டினம் மக்களவைத் தொகுதியில் வெற்றிபெற்று இத்தொகுதியை பிரதிநிதித்துவப்படுத்தி 10 ஆவது மக்களவை உறுப்பினராக பணியாற்றினார். 1983-1985 ஆம் ஆண்டில் ஆந்திரப் பிரதேச சட்டமன்ற உறுப்பினராகவும், மீண்டும் 1985-89 முதல் இந்திய தேசிய காங்கிரசு கட்சியைப் பிரதிநிதித்துவப்படுத்தியும் பணியாற்றினார். கடைசியாக இவர் 2009 ஆம் ஆண்டு நடைபெற்ற இந்திய பொதுத் தேர்தலில் ஏலூரு மக்களவைத் தொகுதி பிரச்சா இராச்சியம் கட்சி வேட்பாளராக போட்டியிட்டு தோல்வியடைந்தார். 2023 ஆம் ஆண்டில் இவர் காலமானார்.
# கொலுசு பெதா ரெட்டையா

## குடும்பம்.

இவரது மகன் கொலுசு பார்த்தசாரதி நுசுவிட்டு சட்டமன்றத் தொகுதியின் தற்போதைய சட்டமன்ற உறுப்பினராக உள்ளார். சந்திரபாபு நாயுடு அமைச்சரவையில் அமைச்சராகவும் உள்ளார்.
# மங்களா அணை

**மங்களா அணை** (*Mangla Dam*), பாகிஸ்தான் ஆக்கிரமிப்பு பகுதியில் அமைந்த மிர்பூர் மாவட்டத்தில் உள்ள மங்கள் கிராமத்தில் பாயும் ஜீலம் ஆற்றின் மீது கட்டப்பட்டுள்ளது. இது வேளாண்மை, குடிநீர் மற்றும் நீர் மின் சக்தி போன்ற பல்நோக்கங்களுக்கு பயன்படும் உலகின் 6வது பெரிய அணையாகும். இது பாகிஸ்தான் தலைநகரான இஸ்லாமாபாத் நகரத்திற்கு தென்கிழக்கில் தொலைவில் அமைந்துள்ளது.  
நவம்பர் 1961ல் இந்த அணையின் கட்டுமானப் பணி துவங்கப்பட்டு, 1967ஆம் ஆண்டில் முடிவுற்றது. உலக வங்கி மற்றும் ஆசிய வளர்ச்சி வங்கி நிதியுதவியால் கட்டப்பட்ட இவ்வணைக்கான மொத்தச் செலவு 1.5 பில்லியன் அமெரிக்க டாலர் ஆகும்.
# மங்களா அணை

## அணையின் விளக்கம்

ஜீலம் ஆறு பாயும் மங்களா எரிக்கரையில் அமைந்த மங்களா அணை 3,140 மீட்டர் (10,302 அடி) நீளம் மற்றும் 147 மீட்டர் (482 அடி) உயரம் கொண்டது. இதன் மொத்த நீர் கொள்ளவு ஆகும். இதன் நீர் பிடிப்பு பரப்பளவு ஆகும். இந்த அணை மூலம் நாள் ஒன்றுக்கு 1,070 மெகா வாட் மின் சக்தி உற்பத்தி செய்யக்கூடிய நீர் மின் நிலையங்கள் கொண்டுள்ளது.
# ஏ. மோகன்

**எடிட்டர் மோகன்** என்று பரவலாக அறியப்படும் **ஏ. மோகன்** (*Editor Mohan*) (பிறப்பு:**முகமது ஜின்னா அப்துல் காதர்**) என்பவர் ஒரு இந்தியத் திரைப்பட படத்தொகுப்பாளர், திரைக்கதை எழுத்தாளர், தயாரிப்பாளர், திரைப்படத் தயாரிப்பாளர் ஆவார். இவர் தெலுங்கு, தமிழ் ஆகிய மொழிப் படங்களில் பணியாற்றியதற்காக அறியப்படுகிறார். இவருக்கு இரண்டு மகன்கள் உள்ளனர். இவரது மூத்த மகன் மோகன் ராஜா ஒரு திரைப்பட இயக்குநர், அவரது பெரும்பாலான படங்களில் இளைய மகன் ஜெயம் ரவி முக்கியக் கதாபாத்திரத்தில் நடித்து வருகிறார். அதே நேரத்தில் இவரது மகள் ரோஜா ஒரு பல் மருத்துவர்.
# ஏ. மோகன்

## தொழில் வாழ்க்கை

மோகன் தனது தொழில் வாழ்க்கையைத் தொடங்கி ஏறத்தாழ 200 படங்களில் பணியாற்றினார். இவர் 10 தெலுங்குத் திரைப்படங்களையும், 5 தமிழ்த் படங்களையும் தயாரித்தார். மேலும் தெலுங்கிலிருந்து 60 திரைப்படங்களை தமிழுக்கு மொழிமாற்றம் செய்தார்.
# ஏ. மோகன்

## தேர்ந்தெடுக்கப்பட்ட திரைப்படவியல்

; உதவி படத்தொகுப்பாளர்  
- *எல்லாரும் இந்நாட்டு மன்னர்* (1960)
- அரசிளங்குமரி (1961)
- *குருவுனு மிஞ்சின சிஷ்யுடு* (1963)
- நவக்கிரக பூஜை மகிமா (1964)
- *அக்கி பிடுகு* (1964)
- சிக்காடு தொரக்குடு (1967)
- கடலடு வதலடு (1969)  
; படத்தொகுப்பு  
- *பிளஸ் ஒன் + 1* (2016)  
; தயாரிப்பாளராக  
- *ஒரு தொட்டில் சபதம்* (1989)
- *மாமகாரு* (1991)
- *பாவ பாவமரிரி* (1993)
- *சுபமஸ்து* (1995)
- *ஹிட்லர்* (1997)
- *மானசிச்சி சூடு* (1998)
- *ஹனுமான் ஜங்க்சன்* (2001)
- *ஜெயம்* (2003)
- *தில்லாலங்கடி* (2010)
# அரச பெலும் தேசியப் பூங்கா

**அரச பெலும் தேசியப் பூங்கா** (மலாய்: *Taman Negeri Royal Belum*; ஆங்கிலம்: *Royal Belum State Park*) என்பது மலேசியா, பேராக், உலு பேராக் மாவட்டம்; மலேசியா-தாய்லாந்து எல்லைக்கு அருகில் உள்ள தேசியப் பூங்கா ஆகும். இந்தப் பூங்கா தெற்கு தாய்லாந்து வனப் பகுதிகளையும் கடந்து செல்கிறது.  
அரச பெலும் தேசியப் பூங்கா, **பெலும்-தெமங்கோர்** வன வளாகத்தில் *(Belum-Temengor Forest Complex)* மிகப்பெரிய பூங்காவாகும். பெலும்-தெமங்கோர் வன வளாகம் இரண்டு பிரிவுகளாகப் பிரிக்கப்பட்டுள்ளது.
# அரச பெலும் தேசியப் பூங்கா

## பொது

பெலும் வன வளாகம் என்பது வடக்குப் பகுதியில், மலேசியா-தாய்லாந்து எல்லையில் வலதுபுறமாக அமைந்துள்ளது. அதே வேளையில் தெமங்கோர் வன வளாகம், பெலும் வன வளாகத்தின் தென்பகுதியில் அமைந்துள்ளது.  
அரச பெலும் தேசியப் பூங்கா முழுவதுமாக, பெலும்-தெமங்கோர் வன வளாகத்திற்குள் உள்ளது. பாங் லாங் தேசியப் பூங்கா *(Bang Lang National Park)* தாய்லாந்து எல்லையில் உள்ளது.
# அரச பெலும் தேசியப் பூங்கா

## அமைவு

அரச பெலும் தேசியப் பூங்கா உலகின் பழைமையான மழைக்காடுகளில் ஒன்றாகும். இது 130 மில்லியன் ஆண்டுகளுக்கும் மேலாக பழைமையானது. 117,500 எக்டர் பரப்பளவைக் கொண்டுள்ளது. அமேசான் மழைக்காடு மற்றும் காங்கோ மழைக்காடு ஆகிய இரண்டு மழைக்காடுகளையும் விட பழமையானது.  
காடுகளின் மையத்தில் மனிதர்களால் உருவாக்கப்பட்ட ஓர் ஏரி உள்ளது. 15,200 எக்டர் பரப்பளவில்; நூற்றுக்கணக்கான தீவுகளால் சூழப்பட்ட அந்த ஏரிக்கு தாசிக் தெமங்கோர் *(Tasik Temenggor)* என்று பெயர். தமிழில் தெமங்கோர் ஏரி என்று பெயர். மலேசிய மத்திய அரசு இப்பகுதியை ஓர் இன்றியமையாத நீர் பிடிப்புப் பகுதி என்று அறிவித்துள்ளது. மற்றும் மலேசிய தேசிய வனச்சட்டத்தின் கீழ் காடுகளைப் பாதுகாக்க திட்டமிட்டுள்ளது.
# அரச பெலும் தேசியப் பூங்கா

## அமைவு

### பன்னாட்டு பறவை வாழ்க்கை அமைப்பு

மலேசிய தேசிய இயற்பியல் திட்டத்தின் *(Malaysian National Physical Plan)* கீழ் சுற்றுச்சூழல் உணர்திறன் பகுதி தரவரிசை 1 *(Environmentally Sensitive Area)* என அரச பெலும் தேசியப் பூங்கா அடையாளம் காணப்பட்டுள்ளது. இந்த வனப்பூங்காவை ஒரு முக்கியமான பறவைப் பகுதி *(Important Bird and Biodiversity Area)* *(IBA)* என்றும் பன்னாட்டு பறவை வாழ்க்கை அமைப்பு அங்கீகரித்து உள்ளது.  
இருந்த போதிலும், பெலும் வனப் பகுதியின் ஒரு பகுதி மட்டுமே மாநிலப் பூங்காவாக அரசிதழில் வெளியிடப்பட்டுள்ளது. மீதமுள்ள வனப் பகுதிகள், வனப் பொருள்களுக்கான உற்பத்திக் காடுகளாக உள்ளன. குறிப்பாக, காட்டுமரங்களை வணிக நோக்கத்திற்காக வெட்டும் செயல்பாடுகளினால் இந்தப் பூங்கா, கணிசமான அளவிற்கு காட்டு அழிப்பை எதிர்நோக்கியுள்ளது.
# அரச பெலும் தேசியப் பூங்கா

## அமைவு

### பேராக் மாநில அரசாங்கம்

இந்த வனப் பகுதியை ஒரு பூங்காவாக அரசிதழில் வெளியிட வேண்டும் என மாநில மற்றும் மத்திய அரசுகளிடம், மலேசிய இயற்கை அமைப்பு *(Malaysian Nature Society)* மற்றும் இயற்கைக்கான உலகளாவிய நிதியம் போன்ற சுற்றுச்சூழல் அமைப்புகள் வற்புறுத்தி வருகின்றன. எவ்வாறாயினும், அந்த வற்புறுத்தல்களை பேராக் மாநில அரசாங்கம் எதிர்க்கிறது; மரம் வெட்டுதல் பேராக் மாநிலத்திற்கு ரிங்கிட் RM 30 மில்லியனுக்கும் அதிகமான வருவாயை வழங்குவதாக பேராக் மாநில அரசாங்கம் அறிக்கை வெளியிட்டு உள்ளது.  
இருப்பினும், மே 3, 2007 அன்று, பேராக் மாநில அரசாங்கம், 1,175 கிமீ<small>2</small> (454 சதுர மைல்) பெலும் வனப் பகுதியை மாநிலப் பூங்காவாக அரசிதழில் வெளியிட்டது.
# அரச பெலும் தேசியப் பூங்கா

## உயிரினங்கள்

அரச பெலும் தேசியப் பூங்கா பலவகையான உயிரினங்களைக் கொண்டுள்ளது. உலகின் மிகவும் அச்சுறுத்தலான பாலூட்டிகளில் 14 வகைப் பாலூட்டிகளும்; வேறு வகை உயிரினங்களும் இந்தப் பூங்காவில் தான் உள்ளன. அவையாவன:  
- மலேசியப் புலி - *(Malayan tiger)*
- மலேசிய வெள்ளைக் கை கிப்பன் - *(Malaysian lar gibbon)*
- சூரிய கரடி - *(Sun bear)*
- மலாயா தப்பீர் - *(Malayan tapir)*
- காட்டெருமை - *(Seladang)*
- காட்டுப்பன்றி - *(Wild boar)*
- மான் - *(Deer)*
- மலைப்பாம்பு - *(Python)*
- இந்திய யானை - *(Indian elephant)*  
2019-ஆம் ஆண்டு நிலவரப்படி, வேட்டையாடுதல் மற்றும் இரை குறைவு போன்ற காரணங்களினால், அரச பெலும் தேசியப் பூங்காவில், கடந்த 7-8 ஆண்டுகளில், புலிகளின் எண்ணிக்கை சுமார் 60-இல் இருந்து 23-ஆகக் குறைந்துள்ளது.
# அரச பெலும் தேசியப் பூங்கா

## உயிரினங்கள்

### பறவைகள்

அரச பெலும் தேசியப் பூங்கா 300-க்கும் மேற்பட்ட பறவை இனங்களுக்குத் தாயகமாக உள்ளது. மலேசியாவில் 10 வகையான இருவாய்ச்சிகள் காணப்படும் ஒரே காடு இதுவாகும். 3 வகையான ராபிலேசியா *(Rafflesia)* உட்பட, 3,000 வகையான பூக்கும் தாவரங்களும் இங்கு உள்ளன.
# சிங்காரத்தோப்பு

**சிங்காரத்தோப்பு** என்பது இந்தியாவில் தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள ஒரு புறநகர்ப் பகுதியாகும்.
# சிங்காரத்தோப்பு

## அமைவிடம்

கடல் மட்டத்திலிருந்து சுமார் 98.7 மீட்டர் உயரத்தில் என்ற புவியியல் ஆள்கூறுகள் கொண்டு திருச்சிராப்பள்ளியில் இவ்வூர் அமைந்துள்ளது.
# சிங்காரத்தோப்பு

## முக்கியத்துவம்

மலைக் கோட்டை, தாயுமானவர் கோயில், உச்சிப்பிள்ளையார் கோயில் ஆகியவை இப்பகுதியிலுள்ள முக்கியத்துவம் வாய்ந்தவை ஆகும். சென்னை நகருக்கு தியாகராய நகர் முக்கியத்துவம் வாய்ந்தது போல, திருச்சிக்கு சிங்காரத்தோப்பு வணிக முக்கியத்துவம் வாய்ந்தது. மிகச் சிறிய பொருட்கள் முதல் வீட்டு உபயோகப் பொருட்கள் வரை அனைத்தும் இங்கு மலிவான விலையில் கிடைக்கும்.  
தமிழ்நாட்டின் அரசு கைத்தொழில் வளர்ச்சி நிறுவனமான 'பூம்புகார்' விற்பனை நிலையத்தின் கிளை ஒன்று சிங்காரத்தோப்பு பகுதியில் அமையப் பெற்றுள்ளது. இங்கு ஆண்டுதோறும் கலைநயம் மிக்க கொலு பொம்மைகள் கண்காட்சி மற்றும் விற்பனை நடைபெறுகிறது.
# சிங்காரத்தோப்பு

## பன்னடுக்கு வாகன நிறுத்துமிடம்

நெரிசல் மிகுந்த வணிகப் பகுதியான சிங்காரத்தோப்பு பகுதியில் 4,000 ச.மீ. பரப்பளவில் ரூ.19.70 கோடி செலவில் நான்கு அடுக்குகள் கொண்ட பன்னடுக்கு வாகன நிறுத்துமிடம் ஒன்று நிறுவப்பட்டுள்ளது. 536 இருசக்கர வாகனங்கள் மற்றும் 138 நான்கு சக்கர வாகனங்கள் நிறுத்தும் அளவில் இது வடிவமைக்கப்பட்டுள்ளது.
# சிங்காரத்தோப்பு

## தேர்தல் தொகுதிகள்

சிங்காரத்தோப்பு பகுதியானது, திருச்சிராப்பள்ளி கிழக்கு சட்டமன்றத் தொகுதிக்கும், திருச்சிராப்பள்ளி மக்களவைத் தொகுதிக்கும் உட்பட்டதாகும்.
# பிரதேச பாதுகாப்புப் படை

**பிரதேச பாதுகாப்புப் படை** (*Territorial Army* (*TA*) என்பதை இராணுவ இருப்புப் படை என்றும் அழைப்பர். 1949ஆம் ஆண்டில் நிறுவப்பட்ட இப்படை, இந்தியத் தரைப்படைகளுக்கு உதவி செய்யும் தன்னார்வலர்களைக் கொண்டது. போரின் போது பன்னாட்டு எல்லையோர பிரதேசங்களில் இந்தியத் தரைப்படையினருக்கு அனைத்து வகைகளில் உதவுவதே பிரதேச பாதுகாப்புப் படையின் நோக்கமாகும். 2019ஆம் ஆண்டில் இப்படையில் 43,000 முதல் வரிசை துருப்புகளும் மற்றும் 160,000 இரண்டாம் வரிசை துருப்புகளும் இருந்தனர்.  
இப்படைகள் போர்க் காலங்களில் இந்தியத் தரைப்படை]களுக்கு உதவுவதுடன், வெள்ளம், நிலநடுக்கம் போன்ற இயற்கைப் பேரிடர் காலங்களில் பொது மக்களை காக்கிறது.  
இப்படைகள் 1962 இந்திய-சீனா போர், இந்திய பாகிஸ்தான் போர், 1965, 1971 இந்திய பாகிஸ்தான் போர், 1987 பவான் நடவடிக்கை மற்றும் 1999 கார்கில் போர்களில் பங்கெடுத்துள்ளது.
# பிரதேச பாதுகாப்புப் படை

## கட்டளையகங்கள்

லெப்டினண்ட் அதிகாரியே இப்படைகளின் தலைமை இயக்குநர் ஆவார். இப்படையில் 40,000 மேற்பட்டோர் பணியில் உள்ளனர். கட்டளையகங்கள் மேஜர் ஜெனரல் தலைமையில் இயங்கும். மேற்கு கட்டளையகத்தின் தலைமையிடம் சண்டிகரிலும், தெற்கு கட்டளையகத்தின் தலைமையிடம், புனேவிலும், கிழக்கு கட்டளையகத்தின் தலைமையிடம் கொல்கத்தாவிலும், வடக்கு கட்டளையகத்தின் தலைமையிடம் உதபூரிலும், மத்திய கட்டளைகம் லக்னோவிலும் உள்ளது.
# பிரதேச பாதுகாப்புப் படை

## கட்டளையகங்கள்

### மண்டலங்கள் மற்றும் படைக்கு இளைஞர்களை சேர்த்தல்

பிரதேச பாதுகாப்பு படையின் 4 மண்டல அலுவலகங்கள் பிரிகேடியர் தலைமையில் இயங்கும். மண்டல தலைமையகத்தில் இப்படைகளுக்கு ஆட்சேர்ப்பு நடைபெறும். மேலும் பிரதேசப் பாதுகாப்புப் படைகளில் இணைந்த தன்னார்வலர்களுக்கு இராணுவப் பயிற்சி வழங்குகிறது.  
- மண்டலம் I - அரியானா, இமாச்சலப் பிரதேசம், ஜம்மு காஷ்மீர், லடாக் மற்றும் பஞ்சாப் மற்றும் சண்டிகர்
- மண்டலம் II - பிகார், மத்தியப் பிரதேசம், ஒடிசா, உத்தரப் பிரதேசம், ஜார்கண்ட், சத்தீஸ்கர் மற்றும் உத்தரகாண்ட்
- மண்டலம் III – வடகிழக்கு மாநிலங்கள், மேற்கு வங்காளம் மற்றும் அந்தமான் நிக்கோபார் தீவுகள்
- மண்டலம் IV – ஆந்திரம், தெலங்காணா, குஜராத், கேரளா, தமிழ்நாடு, இராஜஸ்தான், மகாராஷ்டிரா, கர்நாடகா, புதுச்சேரி, கோவா, இலட்சத்தீவுகள், தாத்ரா மற்றும் நகர் ஹவேலி மற்றும் தாமன் டையூ
# மெட்டா-சைமீன்

**மெட்டா-சைமீன்** (*m-Cymene*) என்பது C<sub>10</sub>H<sub>14</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் ஐதரோகார்பன் என வகைப்படுத்தப்படும் இச்சேர்மத்தின் கட்டமைப்பில் ஒரு பென்சீன் வளையமும் அதன் மெட்டா நிலையில் ஒரு மெத்தில் குழுவும் ஓர் ஐசோபுரோப்பைல் குழுவும் இணைக்கப்பட்டுள்ளன. எளிதில் தீப்பற்றி எரியக்கூடிய நிறமற்ற ஒரு திரவமாக காணப்படுகிறது. தண்ணீரில் கிட்டத்தட்ட கரையாது, ஆனால் கரிம கரைப்பான்களில் கரையும். 1-மெத்தில்-3-(புரோப்பேன்-2-யில்)பென்சீன் என்ற பெயராலும் இச்சேர்மம் அறியப்படுகிறது.
# மெட்டா-சைமீன்

## மாற்றியங்கள்

மெட்டா-சைமீனைத் தவிர, ஆர்த்தோ-சைமீன், பாரா-சைமீன் எனப்படும் இரண்டு வடிவியல் மாற்றியங்களும் காணப்படுகின்றன. ஆர்த்தோ-சைமீனில் ஆல்க்கைல் குழுக்கள் பென்சீன் வளையத்தின் ஆர்த்தோ நிலையிலும், பாரா-சைமீனில் ஆல்க்கைல் குழுக்கள் பென்சீன் வளையத்தின் பாரா- நிலையிலும் பதிலீடு செய்யப்படுகின்றன. பாரா- சைமீன் மிகவும் பொதுவான மற்றும் ஒரே இயற்கை மாற்றியம் ஆகும். மூன்று மாற்றியங்களும் சேர்ந்து சைமீன்களின் குழுவை உருவாக்குகின்றன.
# மெட்டா-சைமீன்

## தயாரிப்பு

தொலுயீனுடன் புரோப்பைலீனைச் சேர்த்து ஆல்க்கைலேற்ற வினைக்கு உட்படுத்தினால் மெட்டா-சைமீன் உருவாகிறது.
# ஆர்த்தோ-சைமீன்

**ஆர்த்தோ-சைமீன்** (*o-Cymene*) என்பது C<sub>10</sub>H<sub>14</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் ஐதரோகார்பன் என வகைப்படுத்தப்படும் இச்சேர்மத்தின் கட்டமைப்பில் ஒரு பென்சீன் வளையமும் அதன் ஆர்த்தோ நிலையில் ஒரு மெத்தில் குழுவும் ஓர் ஐசோபுரோப்பைல் குழுவும் இணைக்கப்பட்டுள்ளன. எளிதில் தீப்பற்றி எரியக்கூடிய நிறமற்ற ஒரு திரவமாக காணப்படுகிறது. தண்ணீரில் கிட்டத்தட்ட கரையாது, ஆனால் கரிம கரைப்பான்களில் கரையும். 1-மெத்தில்-2-(புரோப்பேன்-2-யில்)பென்சீன் என்ற பெயராலும் இச்சேர்மம் அறியப்படுகிறது.
# ஆர்த்தோ-சைமீன்

## மாற்றியங்கள்

ஆர்த்தோ-சைமீனைத் தவிர, மெட்டா-சைமீன், பாரா-சைமீன் எனப்படும் இரண்டு வடிவியல் மாற்றியங்களும் காணப்படுகின்றன. மெட்டா-சைமீனில் ஆல்க்கைல் குழுக்கள் பென்சீன் வளையத்தின் மெட்டா நிலையிலும், பாரா-சைமீனில் ஆல்க்கைல் குழுக்கள் பென்சீன் வளையத்தின் பாரா- நிலையிலும் பதிலீடு செய்யப்படுகின்றன. பாரா- சைமீன் மிகவும் பொதுவான மற்றும் ஒரே இயற்கை மாற்றியம் ஆகும். மூன்று மாற்றியங்களும் சேர்ந்து சைமீன்களின் குழுவை உருவாக்குகின்றன.
# ஆர்த்தோ-சைமீன்

## தயாரிப்பு

தொலுயீனுடன் புரோப்பைலீனைச் சேர்த்து ஆல்க்கைலேற்ற வினைக்கு உட்படுத்தினால் மெட்டா-சைமீன் உருவாகிறது.
# சுப்பிரமணியம் சிவா

**சுப்பிரமணியம் சிவா** (*Subramaniam Siva*) என்பவர் தமிழ் திரையுலகில் பணிபுரியும் ஒரு இந்திய திரைப்பட இயக்குநரும், நடிகரும் ஆவார்.
# சுப்பிரமணியம் சிவா

## துவக்ககால வாழ்க்கை

சுப்பிரமணியம் சிவா தமிழ்நாட்டில் பிறந்தவர். இவர் முதலில் வி. இசட். துரையிடம் உதவியாளராக இருந்தார். பின்னர் இயக்குநரானார்.
# சுப்பிரமணியம் சிவா

## தொழில்

### இயக்கம்

2003 இல் தனுஷ், சாயா சிங் நடித்த காதல் நகைச்சுவைத் திரைப்படமான *திருடா திருடி* மூலம் சுப்பிரமணியம் சிவா இயக்குநராக அறிமுகமானார். இப்படத்தின் வெற்றியைத் தொர்ந்து, அப்படத்தை தெலுங்கில் *தொங்க தொங்கடி* (2004) என்ற பெயரில் புதிய நடிகர்களைக் கொண்டு மறுஆக்கம் செய்தார். அதைத் தொடர்ந்து இவர் ஜீவாவைக் கொண்டு *பொறி* (2007) என்ற படத்தை உருவாக்கினார். பின்னர் அமீர் இயக்கிய *யோகி* (2009) படத்தில் நடிகராக அறிமுகமானார். அதன் தயாரிப்புப் பணி முடிக்க இரண்டு ஆண்டுகள் ஆனது.  
இவர் இயக்கிய ஐந்தாவது படமாக *சீடன்* (2011) உருவானது. அது 2002 மலையாள படமான *நந்தனம்*, என்ற படத்தின் மறுஆக்கமாகும். அதில் உன்னி முகுந்தன், அனன்யா முன்னணி பாத்திரங்களில் நடிக்க, தனுஷ் விருந்தினர் தோற்றதில் தோன்றினார். *வேலையில்லா பட்டதாரி* (2014) படத்தின் தயாரிப்புக்குப் பிந்தைய பணிகளில் உதவினார் மேலும் *அம்மா கணக்கு* (2016) படத்திற்கு உரையாடல்களை எழுதினார்.  
இவர் 2021 ஆம் ஆண்டு படம் சமுத்திரக்கனி, ஆத்மியா ராஜன், யோகி பாபு ஆகியோர் நடித்த *வெள்ளை யானை* மூலம் மீண்டும் இயக்குநராக வந்தார். இப்படம் சன் தொலைக்காட்சியில் நேரடியாக வெளியானது.
# சுப்பிரமணியம் சிவா

## தொழில்

### நடிப்பு

சுப்ரமணியம் சிவா 2018 ஆண்டு வெளியான *வட சென்னை* மூலம் நடிப்பு வாழ்க்கையைத் தொடங்கினார். பின்னர் 2019 ஆண்டு *அசுரன்* படத்தில் நடித்தார். இந்த இரண்டு படங்களையும் வெற்றிமாறன் இயக்கியவர். தனுஷ் முன்னணி பாத்திரத்தில் நடித்தார். 2021 ஆம் ஆண்டில், இவர் குற்றவியல் படமான *ரைட்டர்*படத்தில் துணை வேடத்தில் நடித்தார்.
# சுப்பிரமணியம் சிவா

## திரைப்படவியல்

; இயக்குநராக  
| 2003 | *திருடா திருடி* |  |
| --- | --- | --- |
| 2004 | *தொங்க தொங்கடி* | *திருடா திருடி* படத்தின் தெலுங்கு மறுஆக்கம் |
| 2007 | *பொறி* |  |
| 2009 | *யோகி* |  |
| 2011 | *சீடன்* |  |
| 2021 | *வெள்ளை யானை* | } |  
; நடிகராக  
| 2018 | *வட சென்னை* | மணி |
| --- | --- | --- |
| 2019 | *அசுரன்* | முருகன் |
| 2021 | *மீண்டும்* |  |
| *ரைட்டர்* | சேவியர் |  |
| 2023 | *மருதி நகர் போலிஸ் ஸ்டேசன்* |  |
| *அநீதி* |  |  |
| 2024 | *வித்தைக்காரன்* |  |
| *காடுவெட்டி* |  |  |
| *உயிர் தமிழுக்கு* |  |  |
| *7 / ஜி* | மணி | } |
# பாரா-சைமீன்

**பாரா-சைமீன்** (*p-Cymene*) என்பது C<sub>10</sub>H<sub>14</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஆல்க்கைல் பென்சீனுடன் தொடர்புடைய ஒற்றை வளைய மோனோடெர்பீன் என வகைப்படுத்தப்படும் இச்சேர்மத்தின் கட்டமைப்பில் ஒரு பென்சீன் வளையமும் அதன் பாரா நிலையில் ஒரு மெத்தில் குழுவும் ஓர் ஐசோபுரோப்பைல் குழுவும் இணைக்கப்பட்டுள்ளன. எளிதில் தீப்பற்றி எரியக்கூடிய நிறமற்ற ஒரு திரவமாக காணப்படுகிறது. தண்ணீரில் கிட்டத்தட்ட கரையாது, ஆனால் கரிம கரைப்பான்களில் கரையும். 1-மெத்தில்-4-(புரோப்பேன்-2-யில்)பென்சீன் என்ற பெயராலும் இச்சேர்மம் அறியப்படுகிறது.
# பாரா-சைமீன்

## மாற்றியங்கள்

பாரா-சைமீனைத் தவிர, மெட்டா-சைமீன், ஆர்த்தோ-சைமீன் எனப்படும் இரண்டு வடிவியல் மாற்றியங்களும் காணப்படுகின்றன. மெட்டா-சைமீனில் ஆல்க்கைல் குழுக்கள் பென்சீன் வளையத்தின் மெட்டா நிலையிலும், ஆர்த்தோ-சைமீனில் ஆல்க்கைல் குழுக்கள் பென்சீன் வளையத்தின் ஆர்த்தோ- நிலையிலும் பதிலீடு செய்யப்படுகின்றன. பாரா- சைமீன் மிகவும் பொதுவான மற்றும் ஒரே இயற்கை மாற்றியம் ஆகும். மூன்று மாற்றியங்களும் சேர்ந்து சைமீன்களின் குழுவை உருவாக்குகின்றன.
# பாரா-சைமீன்

## தயாரிப்பு

தொலுயீனுடன் புரோப்பைலீனைச் சேர்த்து ஆல்க்கைலேற்ற வினைக்கு உட்படுத்தினால் மெட்டா-சைமீன் உருவாகிறது.
# பாரா-சைமீன்

## தொடர்புடைய சேர்மங்கள்

பாரா-சைமீன் பல அத்தியாவசிய எண்ணெய்களின் ஓர் அங்கமாகும், பொதுவாக சீரகம் மற்றும் தைம் எண்ணெய் எனப்படும் ஓமம் போன்றவற்றைக் கூறலாம். மர டெர்பீன்களில் இருந்து சல்பைட்டு கூழ் உருவாக்கும் செயல்பாட்டில் குறிப்பிடத்தக்க அளவு இது உருவாகிறது.  
பாரா-சைமீன் என்பது உருத்தேனியத்திற்கான பொதுவான ஈந்தணைவி ஆகும். இதனுடைய மூலச் சேர்மம் [(η<sup>6</sup>-cymene)RuCl<sub>2</sub>]<sub>2</sub> என்ற அணைவுச் சேர்மமாகும். இந்த அரை-இடையீட்டுச் சேர்மமானது டெர்பீன் α-பெல்லான்ரீனுடன் ருத்தேனியம் முக்குளோரைடுடன் ஈடுபடும் வினை மூலம் தயாரிக்கப்படுகிறது. ஓசுமியம் அணைவுச் சேர்மமும் அறியப்படுகிறது.  
பாரா-சைமீனின் ஐதரசனேற்றம் நிறைவுற்ற வழிப்பெறுதியான பாரா-மெந்தேனை அளிக்கிறது
# நவ சஹஸாங்க சரிதம்

**நவ-சஹஸாங்க-சரிதம்** (Nava-sāhasānka-carita, பொருள்: "புதிய சஹசாங்கரின் வாழ்க்கை வரலாறு") என்பது 10-11 ஆம் நூற்றாண்டில் வாழ்ந்த பரமார அரசவை கவிஞர் பத்மகுப்தாவால் எழுதப்பட்ட சமஸ்கிருத மொழியிலான காவியக் கவிதையாகும். இது மத்திய இந்தியாவின் மால்வா பகுதியை ஆண்ட பரமார மன்னர் சிந்துராஜாவின் சாகசங்களின் தொகுப்பாகும். சிந்துராஜா *நவ-சஹசாங்கா* என்ற பட்டத்தைக் கொண்டிருந்தார்.
# நவ சஹஸாங்க சரிதம்

## ஆசிரியர்

இந்த காவியம் பத்மகுப்தாவால் எழுதப்பட்டது. இவர் மிருகாங்க-குப்தாவின் மகன் ஆவார். அவர் பரிமள காளிதாசர் என்றும் அறியப்பட்டார். 10 ஆம் நூற்றாண்டின் பிற்பகுதி மற்றும் 11 ஆம் நூற்றாண்டின் முற்பகுதியில் வாழ்ந்த பரமார அரசவைக் கவிஞர் ஆவார். பத்மகுப்தா இந்த காவியத்தின் நாயகனான பரமார மன்னர் சிந்துராஜாவின் (ஆட்சிக்காலம் கி.பி. 990கள்) அரசவையில் இருந்தார். சிந்துராஜா மத்திய இந்தியாவின் மால்வாப் பகுதியை ஆண்டார். காவியத்தில், பத்மகுப்தா இந்த நூலை சிந்துராஜாவின் ஆணைப்படி இயற்றியதாகக் கூறுகிறார். பத்மகுப்தாவின் இலக்கிய வாழ்க்கை சிந்துராஜாவின் வாரிசுகளான முஞ்சா மற்றும் போஜாவின் ஆட்சிக் காலங்களிலும் தொடர்ந்திருக்கலாம் என ஆய்வாளர்கள் கூறுகின்றனர்.  
நவ-சஹசாங்க-சரிதம் மட்டுமே பத்மகுப்தாவின் ஒரே மிஞ்சியுள்ள படைப்பாகும், ஆனால் அவர் மற்றொரு கவிதையையும் எழுதியுள்ளார். பிற்கால நூல்களில் பத்மகுப்தாவுக்கு சொந்தமான சில பாடல்கள் நவ-சஹசாங்க-சரிதம் நூலில் வில் காணப்படவில்லை என்பதிலிருந்து இதை ஊகிக்க முடிகிறது. இந்த பிற்கால நூல்களில் போஜாவின் சரஸ்வதி-கண்ட-பரணா, க்ஷேமேந்திராவின் ஔசித்ய-விசார-சர்சா, மம்மடாவின் காவ்ய-பிரகாசா, மற்றும் வர்தமானாவின் கண-ரத்ன-மஹோதாதி ஆகியவை அடங்கும். மேற்கோள் காட்டப்பட்ட பாடல்கள் பத்மகுப்தாவின் மற்றொரு கவிதை மன்னன் தைலபாவின் தளபதி பசாபாவின் மன்னன் மூலராஜாவுக்கு எதிரான படையெடுப்பைப் பற்றியது என்பதை குறிக்கின்றன.
வைதர்பி பாணியில் எழுதப்பட்ட நவ-சஹசாங்க-சரிதம் நூலில் 12வது பாகத்தில் உள்ள போர் விவரிப்பைத் தவிர நீண்ட கூட்டுச் சொற்கள் அல்லது கனமான எதுகைகள் இல்லை. பத்மகுப்தா பண்டைய கவிஞர் காளிதாசரின் ரசிகர் ஆவார், மேலும் இவர் மிகவும் அலங்கரிக்கப்பட்ட மொழியில் எழுதினார். எனவே அடிக்கடி காளிதாசரைப் பின்பற்றுவதாகத் தோன்றினாலும் இவரது முறை தனித்துவமானது. சில கதைகள் போஜாவை காளிதாசருடன் தொடர்புபடுத்துகின்றன: ஆய்வாளர்கள் இது உண்மையில் பரிமள காளிதாசர் என்றழைக்கப்பட்ட பத்மகுப்தாவைக் குறிப்பதாகக் கருதுகின்றனர்.
# நவ சஹஸாங்க சரிதம்

## காவியம்

இந்த காவியத்தில், சிந்துராஜா விந்திய மலைகளில் வேட்டையாடும் போது ஒரு மானை பொன் அம்பால் சுடுகிறார். மான் தனது உரிமையாளரான நாக இளவரசி *சசிப்ரபா*விடம் தப்பிச்செல்கிறது. சசிப்ரபா அம்பில் எழுதப்பட்டிருந்த வீரனின் "நவ-சஹசாங்கா" என்ற பட்டத்தைப் பார்க்கிறாள். இதற்கிடையில், மானைத் துரத்திச் செல்லும் மன்னர், சசிப்ரபாவின் பெயர் பொறிக்கப்பட்ட ஒரு கழுத்து மாலையைக் காண்கிறார். பின்னர் சிந்துராஜாவும் சசிப்ரபாவும் சந்தித்து ஒருவரை ஒருவர் காதலித்துக் கொள்கின்றனர். சசிப்ரபாவின் தந்தை, அரக்க மன்னன் வஜ்ராங்குசாவின் வசமுள்ள பொன் தாமரையைக் கொண்டு வருபவருக்கே அவளை மணம் முடித்துக் கொடுக்க முடிவு செய்கிறார். சிந்துராஜா நர்மதா நதி தேவதை மற்றும் வாங்கு முனிவரின் வழிகாட்டுதலுடனும், நாக வீரர் ரத்னசூடா மற்றும் வித்யாதர தலைவர் சசிகண்டாவின் ஆதரவுடனும் வஜ்ராங்குசாவுக்கு எதிராக ஒரு படையெடுப்பை மேற்கொள்கிறார். அவர் அரக்க மன்னனை தோற்கடித்து, தாமரையைக் கொண்டு வந்து சசிப்ரபாவை மணக்கிறார்.  
நவ-சஹசாங்க-சரிதா 18 அத்தியாயங்களாக பிரிக்கப்பட்டுள்ளது, மற்றும் சிந்துராஜாவின் இளவரசி சசிப்ரபாவுடனான திருமணத்தை மையமாகக் கொண்டுள்ளது. இந்த காவியத்தின் தலைப்பு புதிய (நவ) சஹசாங்கரின் வாழ்க்கை வரலாறு (சரிதா) என்று பொருள்படும். விக்ரமாதித்யா, ஒரு புகழ்பெற்ற புராண மன்னன், சஹசாங்கா ("துணிச்சலின் அடையாளம் கொண்டவர்") என்றும் அறியப்பட்டார். அவரது தலைநகரான உஜ்ஜயினி, பத்மகுப்தாவின் காலத்தில் பரமார அரசின் பகுதியாக இருந்தது.
# நவ சஹஸாங்க சரிதம்

## காவியம்

### மான் வேட்டை

ஒரு நாள், மன்னர் சிந்துராஜா (நவ-சஹசாங்கா என்றும் அழைக்கப்பட்டார்) மற்றும் அவரது தோழர்கள் விந்திய மலைத்தொடரில் வேட்டைக்குச் செல்கின்றனர். அத்தியாயம் 2-ல், பல்வேறு விலங்கு<nowiki/>களை அம்புகளால் தாக்கப்பட்டப் பிறகு, அவர் ஒரு மானை வேட்டையாட முயல்கிறார். துரத்தும்போது, அவர் தனது குதிரையிலிருந்து இறங்கி, மானைக் காட்டிற்குள் பின்தொடர்கிறார். அவர் மானை தனது சொந்தப் பெயர் (நவ-சஹசாங்கா) குறிக்கப்பட்ட அம்பால் தாக்குகிறார், ஆனால் அம்பு மானுக்கு எந்த தீவிர காயத்தையும் ஏற்படுத்தவில்லை. மானின் கழுத்தைச் சுற்றி ஒரு பொன் சங்கிலியை மன்னர் கவனிக்கிறார், மேலும் அதில் ஏதோ அற்புதமான விஷயம் இருப்பதாக சந்தேகிக்கிறார். விலங்கு காட்டிற்குள் மறைந்த பிறகு, சிந்துராஜாவின் அமைச்சர் ராமங்கடா (யஷோபதா என்றும் அழைக்கப்பட்டார்) நண்பகலில் வெப்பமான சூரியனைத் தவிர்த்து, சிறிது ஓய்வெடுக்க மன்னருக்கு அறிவுறுத்துகிறார். பின்னர் சிந்துராஜா அருகிலுள்ள ஏரியில் குளித்து, சிறிது நேரம் உறங்குகிறார். விழித்தெழுந்த பின், அவர் மானைத் தேடி சுற்றித் திரிகிறார், ஆனால் மானைக் கண்டுபிடிக்க முடியவில்லை. இரவில், அவர் ராமங்கடாவால் செய்யப்பட்ட துளிர்களின் படுக்கையில் உறங்குகிறார்.
அத்தியாயம் 3-ல், மறுநாள் காலை, சிந்துராஜா ராமங்கடாவுடன் மானைத் தேடி காட்டிற்குள் செல்கிறார். அவர்கள் இரத்தத் துளிகளால் குறிக்கப்பட்ட தடத்தைப் பின்பற்றி, ஒரு அன்னப்பறவை அலகில் முத்து மாலையுடன் பறப்பதைக் காண்கிறார்கள். மாலை ஒருவேளை அரக்கர்கள், தேவர்கள் மற்றும் நாகர்களின் மகள்களில் ஒருவருக்குச் சொந்தமானதாக இருக்கலாம் என்று ராமங்கடா குறிப்பிடுகிறார், ராமங்கடாவின் ஆலோசனையின் பேரில், சிந்துராஜா பறவை<nowiki/>யை அம்பால் அதைத் தாக்கத் தயாராகிறார், ஆனால் அப்போது பறவை தாமரைத் தண்டை எடுக்க, மாலையை ஏரிக்கரையில் போட்டுவிட்டுச் செல்கிறது. ராமங்கடா மாலையை மன்னரிடம் கொண்டு வருகிறார், அதில் "சசி-ப்ரபா" என்ற பெண் பெயர் எழுதப்பட்டிருப்பதை மன்னர் கவனிக்கிறார், மேலும் அதை அணிந்து கொள்கிறார்.
# நவ சஹஸாங்க சரிதம்

## காவியம்

### வாங்கு முனிவரின் ஆசிரமம்

அத்தியாயம் 11-ல், நர்மதாவின் வழிகாட்டுதலைப் பின்பற்றி, சிந்துராஜா வாங்கு முனிவரின் ஆசிரமத்திற்கு வருகிறார். மன்னரின் தோற்றத்தைப் பார்த்து, அவர் ஒரு சக்கரவர்த்தி (உலகளாவிய பேரரசர்) என்று முனிவர் ஊகித்து, அவரை வரவேற்கிறார். வாங்கு மன்னரின் வம்சத்தைப் பற்றிக் கேட்கும்போது, பரமார வம்சத்தின் மூதாதையர் வசிஷ்ட முனிவரால் ஏற்படுத்தப்பட்ட யாக அக்னியிலிருந்து தோன்றினார் என்ற அக்னிகுல புராணத்தை ராமங்கடா விவரிக்கிறார். பின்னர் ராமங்கடா உபேந்திரன், வாக்பதி-ராஜா I, வைரிசிம்மன், சிந்துராஜாவின் தந்தை சியாகா, மற்றும் சிந்துராஜாவின் அண்ணன் வாக்பதி-ராஜா II உள்ளிட்ட சிந்துராஜாவின் முன்னோர்களைப் பெயரிடுகிறார். பின்னர் அமைச்சர் சிந்துராஜா அல்லது நவ-சஹசாங்காவை சிவனின் நகரமான உஜ்ஜயினியின் மன்னனாக அறிமுகப்படுத்துகிறார். அவர் மன்னனை கவிஞர்களின் நண்பன் என்றும், புராண மன்னர்களான விக்ரமாதித்யன் மற்றும் சாதவாஹனன் இறந்த பிறகு சரஸ்வதி (கல்வித் தேவதை) குடிகொண்டிருந்தவர் என்றும் விவரிக்கிறார்.
பின்னர் ராமங்கடா சிந்துராஜாவின் படையெடுப்பைப் பற்றி வாங்குவிடம் கூறி, அவருக்கு ஒரு இரத்தினக் கங்கணத்தை பரிசளித்து, வழிகாட்டுதலைக் கேட்கிறார். முனிவர் மன்னனைப் புகழ்ந்து, படையெடுப்பில் வெற்றி கிடைக்கும் என்று கணித்து, ஆசிரமத்தில் ஓய்வெடுக்க அழைக்கிறார்.  
அத்தியாயம் 12-ல், சிந்துராஜா ஆசிரமத்தில் ஓய்வெடுக்கிறார், தூக்கத்தில் சசிப்ரபாவைப் பற்றி கனவு காண்கிறார். விழித்தெழுந்து முனிவரிடம் பேசிக் கொண்டிருக்கும்போது, ஒரு குரங்கு அவரிடம் வந்து இரத்தினங்களால் செய்யப்பட்ட ஒரு மாதுளம் பழத்தைக் கொடுக்கிறது. மன்னர் பரிசை ஏற்றுக்கொள்ளும் உடனேயே, குரங்கு ஒரு மனிதனாக மாறுகிறது. அந்த மனிதன் தன்னை வித்யாதர (மந்திரவாதி) மன்னன் சிகண்டகேதுவின் மகனான சசிகண்டா என்று அறிமுகப்படுத்திக் கொள்கிறார். ஆயிரம் ஆண்டுகளுக்கு முன்பு, ஒரு முனிவரின் ஆசிரமத்திலிருந்து ஒரு பெண்ணைக் கடத்த முயன்றதால், முனிவர் அவரைக் குரங்காக மாறும்படி சபித்ததாக சசிகண்டா விளக்குகிறார். மன்னர் சியாகாவின் மகன் தன்னிடமிருந்து ஒரு அணிகலனை எடுக்கும்போது தனது சாபம் முடிவடையும் என்று முனிவர் அவரிடம் கூறியிருந்தார். பின்னர் சசிகண்டா சிந்துராஜாவுக்கு உதவ தனது வித்யாதர சேனையை அழைக்கிறார்.
# நவ சஹஸாங்க சரிதம்

## காவியம்

### வஜ்ராங்குஷாவுக்கு எதிரான படையெடுப்பு

அத்தியாயம் 13-ல், வாங்கு முனிவரின் ஆசீர்வாதத்துடன், சிந்துராஜாவின் படைகள் வஜ்ராங்குஷாவின் தலைநகரை நோக்கி அணிவகுக்கத் தொடங்குகின்றன.  
அத்தியாயம் 14-ல், வித்யாதர மந்திர சக்தியின் உதவியுடன், சிந்துராஜாவின் தேர் வானில் பறக்கிறது. அவருடன் செல்லும் வித்யாதரர்களின் விமானங்கள் (பறக்கும் தேர்கள்) தாழ்வாகப் பறக்கும்போது மரங்களிலிருந்து மலர்களைப் பறிக்கும் பெண்களைக் கொண்டுள்ளன. பெண்கள் ஓய்வெடுக்க அனுமதிக்க படை கங்கை நதிக்கு அருகில் முகாமிடுகிறது.  
அத்தியாயம் 15 பெண்கள் நதியில் குளிப்பது, மது அருந்துவது மற்றும் காதல் செய்வதை விவரிப்பதற்காக அர்ப்பணிக்கப்பட்டுள்ளது.  
அத்தியாயம் 16-ல், மலயவதியிடமிருந்து ஒரு செய்தியுடன் பாதாளா வருகிறார், சசி-ப்ரபா மன்னனை நேசிக்கிறாள் என்றும், அவர் விரைவில் திரும்பி வர வேண்டும் என்று விரும்புகிறாள் என்றும் கூறுகிறார். சிந்துராஜா தனது பயணத்தைத் தொடர்கிறார், ரத்னசூடா அவருடன் இணைகிறார். ரத்னசூடாவின் தலையில் உள்ள பிரகாசமான இரத்தினம் இருளில் படையின் பாதையை ஒளிரச் செய்கிறது. ரத்னவதி நெருங்கும்போது, சிந்துராஜா அமைதியான வழிகளைப் பயன்படுத்தி பொன் தாமரையைப் பெற முயற்சிக்கிறார். அவர் ராமங்கடாவை தூதுவராக வஜ்ராங்குஷாவிடம் அனுப்பி, சிந்துராஜா சசிப்ரபாவை மணக்க உதவும் வகையில் பொன் தாமரையை ஒப்படைக்குமாறு அரக்க மன்னனிடம் கேட்கிறார், பதிலுக்கு தனது நட்பை வழங்குவதாகக் கூறுகிறார். வஜ்ராங்குஷா இந்த முன்மொழிவை கேலியாக நிராகரிக்கிறார், சசிப்ரபா போன்ற அழகிய பெண் வெறும் மனிதர்களுக்கு ஏற்றவள் அல்ல என்று கூறுகிறார். பின்னர் சிந்துராஜா வெறும் மனிதர் அல்ல என்றும், அவர் விஷ்ணுவின் அவதாரம் என்றும், தாமரையுடன் வஜ்ராங்குஷாவின் தலையையும் எடுத்துக் கொள்வார் என்றும் ராமங்கடா விளக்குகிறார்.  
அத்தியாயம் 17 சிந்துராஜாவின் ரத்னவதி முற்றுகையை விவரிக்கிறது. ராமங்கடா வஜ்ராங்குஷாவின் மகனை சக்கரத்தால் (சக்ரா) சிரச்சேதம் செய்கிறார், சிந்துராஜா வஜ்ராங்குஷாவை அம்பால் சிரச்சேதம் செய்கிறார். சிந்துராஜாவுக்கு அவருடன் போரிடும் சசிகண்டாவும், தனது இரத்தினத்தால் இருண்ட பாதாள உலகை ஒளிரச் செய்யும் ரத்னசூடாவும் ஆதரவளிக்கின்றனர். வெற்றி பெற்ற பிறகு, சிந்துராஜா ரத்னவதியின் குடிமக்களுக்குப் பாதுகாப்பு அளிக்கிறார், மேலும் வஜ்ராங்குஷாவின் முன்னாள் இராச்சியத்தின் ஆட்சியாளராக ரத்னசூடாவை நியமிக்கிறார்.
# நவ சஹஸாங்க சரிதம்

## காவியம்

### சிந்துராஜாவும் சசிப்ரபாவும் திருமணம்

அத்தியாயம் 18-ல், சிந்துராஜா போகவதிக்குள் நுழைகிறார், உள்ளூர் பெண்கள் அவரை வியந்து பார்க்கும்போது, ரமாங்கதா ரத்னாவதியிடமிருந்து எடுத்த பொன் தாமரையை சுமந்து செல்கிறார். சங்கபாலனின் அரண்மனைக்குச் செல்லும் வழியில், அவர் ஹடகேஸ்வரர் (சிவனின் ஒரு அம்சம்) கோயிலில் நின்று ஒரு கீர்த்தனையைப் பாடுகிறார். அரண்மனைக்குள் நுழையும்போது, திருமண நிகழ்விற்குத் தயாராக இருக்கும் சசிப்ரபாவைக் காண்கிறார். மலயவதியின் கோரிக்கையின் பேரில் அவர் சசிப்ரபாவின் காதில் பொன் தாமரையை வைக்கும்போது, மான் ஒரு மனிதனாக மாறுகிறது. அந்த மனிதன், தான் முன்பு சிந்துராஜாவின் தந்தை சியாகா அல்லது ஹர்ஷாவின் காவல் படைத் தலைவனாக (பிரதிஹார-பாலா) இருந்ததாகவும், கன்வா முனிவரின் சாபத்தால் மானாக மாறியதாகவும் விளக்குகிறான்.  
சிந்துராஜாவும் சசிப்ரபாவும் திருமணம் செய்து கொள்கின்றனர். சங்கபாலன் சிந்துராஜாவிற்கு கலைஞன் தேவனான த்வஷ்டரால் உருவாக்கப்பட்ட, சிவனை அர்த்தநாரீஸ்வரராகக் காட்டும் படிக லிங்கத்தை அளிக்கிறார். பின்னர் சிந்துராஜா சசிப்ரபா மற்றும் ரமாங்கதாவுடன் உஜ்ஜயினியில் உள்ள சிவன் கோயிலுக்குச் செல்கிறார். பின்னர் அவர் தனது "குடும்பத் தலைநகரமான" தாராவுக்குச் சென்று, அங்கு லிங்கத்தை நிறுவுகிறார். அவர் சசிகண்டாவையும் ரத்னசூடாவையும் அவர்களின் நாடுகளுக்கு அனுப்பி வைக்கிறார், அவர் தானே சசிப்ரபாவுடன் பேரரசு சிம்மாசனத்தில் அமர்கிறார்.
# நவ சஹஸாங்க சரிதம்

## வரலாற்றுத் தன்மை

இந்த காவியம் வரலாறு மற்றும் புராணக் கதைகளின் கலவையாகும், மேலும் வரலாற்று நிகழ்வுகளை கற்பனையான காதல் புராணமாக மாற்றி கூறுகிறது.
வரலாற்று ஆய்வாளர் வி. எஸ். பாதக் கூறுகையில், சசிகண்டா வட சிலாஹார மன்னன் அபராஜிதாவையும், வஜ்ரங்குசா தென் சிலாஹார மன்னன் ரட்டராஜாவையும் குறிக்கிறார் என்கிறார். ரத்னாவதி தற்போதைய ரத்னகிரியாக இருக்கலாம், அது தென் சிலாஹாரர்களின் தலைநகராக இருந்திருக்கலாம். சசிகண்டாவின் "சாபம்" அவரது முந்தைய தோல்வி மற்றும் நாடு கடத்தலுக்கான உருவகமாக இருக்கலாம்.  
பாதக் மேலும் கதையில் வரும் நாகர்கள் கரஹாடாவின் (தற்போதைய கராட்) சிந்த வம்சத்தைக் குறிக்கிறது என்று நம்புகிறார். எனவே நாக இளவரசி சசிப்ரபா சிந்துராஜாவின் மனைவியைக் குறிக்கிறார், அவரது சிந்த குடும்பம் புராண நாகர்களிடமிருந்து வந்ததாகக் கூறிக் கொண்டது. "பாதாள உலகம்" நர்மதா நதிக்கு தெற்கே உள்ள பகுதியைக் குறிக்கிறது.
# நவ சஹஸாங்க சரிதம்

## மரபு

நவ-சஹசாங்க-சரித்ராவின் 11வது காண்டம் பரமார குடும்பத்தின் அக்னிகுல தோற்றத்தின் கதையைக் கொண்டுள்ளது. இந்த கதையின்படி, வேத காலத்தில், சூரிய குல மன்னன் இக்ஷ்வாகுவின் அரச குருவான வசிஷ்டருக்கு ஒரு விருப்பம் நிறைவேற்றும் பசு இருந்தது. போர்வீரராக இருந்து முனிவரான விஸ்வாமித்திரர் இந்த பசுவை திருடியபோது, வசிஷ்டர் அர்புதா மலையில் ஒரு சடங்கு யாகம் செய்தார், அதிலிருந்து அரச கிரீடம் அணிந்த ஆயுதபாணியான வீரன் ஒருவன் தோன்றினான். இந்த வீரன் பசுவை மீட்டான், வசிஷ்டரால் "பரமாரா" ("எதிரிகளைக் கொல்பவன்") என்று பெயரிடப்பட்டான். பரமார மன்னர்கள் அவனது வழித்தோன்றல்கள்.
எனவே இந்த காவியம்தான் அக்னிகுல புராணத்தைக் குறிப்பிடும் பழமையான மூலமாகும், இது பின்னர் பிற வம்சங்களிடையே பிரபலமானது. பத்மகுப்தர் ஒருவேளை பரமார வம்சத்திற்கு ஒரு புராணக் குடும்ப வரலாற்றை உருவாக்க இந்த புராணத்தை கண்டுபிடித்திருக்கலாம், ஏனெனில் அந்த நேரத்தில் அனைத்து அண்டை வம்சங்களும் புராண கதாபாத்திரங்கள் அல்லது கடவுள்களிடமிருந்து தங்கள் தோற்றத்தை உரிமை கோரின: பிரதிஹாரர்கள் லக்ஷ்மணனிடமிருந்தும், சாஹமானர்கள் (சௌஹான்கள்) சூரியனிடமிருந்தும், சௌலுக்கியர்கள் பிரம்மாவின் நீர் குடத்திலிருந்தும், சந்தேலர்கள் சந்திரனிடமிருந்தும்.
பரமாரர்கள் பின்னர் "ராஜபுத்திரர்கள்" என அங்கீகரிக்கப்பட்டனர், மேலும் அவர்களின் நெருப்பிலிருந்து தோன்றிய தோற்றக் கதை பிற ராஜபுத்திர குடும்பங்களாலும் ஏற்றுக்கொள்ளப்பட்டது. இடைக்கால நூலான பிருத்விராஜ் ராசோ கூறுகையில், பரமாரா தவிர, மற்ற மூன்று வம்சங்களின் மூதாதையர்களான - பிரதிஹாரா, சௌலுக்கியா, மற்றும் சாஹமானா - வசிஷ்டரால் நெருப்பிலிருந்து உருவாக்கப்பட்டதாகக் கூறுகிறது. இந்த மற்ற வம்சங்களின் முந்தைய பதிவுகள் இந்த தோற்றக் கதையைக் குறிப்பிடவில்லை.
# உலக மீட்பர் பேராலயம்

**உலக மீட்பர் பேராலயம்** என்பது இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டத்தின் பாலக்கரை பகுதியில் அமையப் பெற்றுள்ள ஒரு கிறித்தவத் தேவாலயம் ஆகும். 'சகாய மாதா திருத்தலப் பேராலயம்' என்றும் இது அழைக்கப்படுகிறது.
# உலக மீட்பர் பேராலயம்

## அமைவிடம்

கடல் மட்டத்திலிருந்து சுமார் மீட்டர் உயரத்தில், என்ற புவியியல் ஆள்கூறுகள் கொண்டு திருச்சிராப்பள்ளியில் இத்திருத்தலம் கட்டப்பட்டுள்ளது.
# உலக மீட்பர் பேராலயம்

## வரலாறு

ஆங்கிலேயர் ஆட்சிக் காலத்தில் திருச்சிராப்பள்ளியானது திவான் கஞ்சமலை முதலியார் ஆளுகைக்கு உட்பட்டிருந்தது. அச்சமயம் திருச்சிராப்பள்ளியிலிருந்த அருட்தந்தை கோரிஸ், திவான் கஞ்சமலை முதலியாருக்கு நிறைய உதவிகளைச் செய்ததாகவும், அதற்குப் பிரதிபலனாக திவான், தற்போதைய இத்திருத்தலம் அமைந்திருக்கும் இடம் மற்றும் அதனைச் சுற்றியுள்ள இடங்களையும் தானமாக அருட்தந்தை கோரிஸூக்கு வழங்கியதாகவும் கூறப்படுகிறது. அதில் கட்டப்பட்டது தான் இப்பேராலயம். கி. பி. 1881 ஆம் ஆண்டு இப்பேராலயம் தோற்றுவிக்கப்பட்டது.
# தெமங்கோர் ஏரி

<mapframe text="தெமங்கோர் ஏரி அமைவிடம்" zoom=9 latitude=5.543995 longitude=101.333191>{
"type": "Feature",
"geometry": { "type": "Point", "coordinates": [101.333191, 5.543995] },
"properties": {
"title": "Malaysian Lake",
"marker-color": "7B68EE",
"marker-size": "medium",
"marker-symbol": "wetland"
}
}</mapframe>
**தெமங்கோர் ஏரி** (மலாய்: *Tasik Temenggor*; ஆங்கிலம்: *Temenggor Lake*); என்பது மலேசியா, பேராக் மாநிலத்தில், உலு பேராக் மாவட்டத்தில் *(Hulu Perak District)* அமைந்துள்ள ஓர் ஏரியாகும்.  
தீபகற்ப மலேசியா, திராங்கானு, உலு திராங்கானு மாவட்டத்தில் உள்ள கென்யிர் ஏரிக்கு அடுத்த நிலையில் இது இரண்டாவது பெரிய ஏரியாகும். இந்தச் செயற்கை ஏரி 1,533 மீ உயரமுள்ள உலு தித்தி பாசா மலைக்குத் *(Ulu Titi Basah)* தெற்கே அமைந்துள்ளது.
# தெமங்கோர் ஏரி

## அமைவு

மின்சாரத்தை உற்பத்தி செய்வதற்காக தெமங்கோர் அணை *(Temenggor Dam)* கட்டப்பட்டதன் மூலம் இந்த ஏரி உருவாக்கப்பட்டது. இந்த ஏரி உலு பேராக் மாவட்டத்தின் தலைநகரான கிரிக் நகரில் இருந்து ஏறக்குறைய 45 கி.மீ தொலைவில் அமைந்துள்ளது.  
செயற்கையாக உருவாக்கப்பட்ட பன்டிங் தீவு; மற்றும் தெமங்கோர் ஏரிப் பாலம் *(Lake Temenggor Bridge)* ஆகியவை இந்த ஏரியில்தான் உள்ளன. கிழக்கு கடற்கரை விரைவுச்சாலை *(East–West Highway) (Malaysia)* இந்த ஏரிக்கு அப்பால் கடந்து செல்கிறது.
# தெமங்கோர் ஏரி

## பொழுதுபோக்கு செயல்பாடு

செயற்கைக்கோள் படத்தின் வழியாக தெமங்கோர் ஏரி.]]  
பேராக் மாநிலத்தின் மீன்வளத் துறை, தெமங்கோர் ஏரி மேலாண்மைத் திட்டத்தைச் *(Temenggor Lake Management Plan)* செயல்படுத்தும் பணியில் ஈடுபட்டுள்ளது. தெமங்கோர் ஏரிப் பகுதி மூன்று மண்டலங்களாகப் பிரிக்கப்பட்டு உள்ளது.  
பாதுகாப்பு மண்டலம், பொழுதுபோக்கு மீன்பிடி மண்டலம் மற்றும் வணிக மண்டலம் என பிரிக்கப்பட்டுள்ளது. அவற்றில் தெமங்கோர் ஏரிப் பாதுகாப்பு மண்டலம் என்பது தெமங்கோர் ஏரியின் வடக்குப் பகுதியில் உள்ள கெஜார் ஆறு, சுங்கை தியாங் ஆறு; மற்றும் காடோங் ஆறு ஆகிய மூன்று ஆறுகளையும் உள்ளடக்கியது.
# தெமங்கோர் ஏரி

## நன்னீர் மீன்பிடி வளாகம்

நன்னீர் மீன் இனப்பெருக்கம் செய்யும் ஒரு சிறப்பிடமாக தெமெங்கோர் ஏரி உருவாக்கப்பட்டது. நச்சுக் கழிவுகள், மீன்கள் கடத்தல், இரசாயனங்களைப் பயன்படுத்துதல், மீன்களைப் பிடிக்க வெடிகுண்டுகளைப் பயன்படுத்துதல், மின்சாரத்தைப் பயன்படுத்துதல்; போன்றவற்றால் ஆற்று மீன்கள் அழிந்து வருகின்றன.  
1997-ஆம் ஆண்டு முதல், பேராக் மாநிலத்தின் மீன்வளத் துறை, நன்னீர் மீன் குன்சுகளை வழங்கி வருகிறது.  
கெலா மீன், தெமோலே மீன், பாங் மீன், கெலாவ் மீன், தெங்காஸ் மீன், லோமா மீன், தெங்கலான் மீன், செபராவ் மீன், லம்பம் மீன் போன்ற உயர்விலையுள்ள மீன்களை இங்கு காணலாம். மலேசியா-நார்வே கூட்டு நிறுவனமான திராபியா மலேசியா நிறுவனம் *(Malaysia-Norway Joint Venture)*, திலாப்பியா மீன் வளர்ப்பை வணிக அடிப்படையில் நடத்துகிறது.
# பாலக்கரை

**பாலக்கரை** என்பது இந்தியாவில் தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள ஒரு மாநகர்ப் பகுதியாகும்.
# பாலக்கரை

## அமைவிடம்

பாலக்கரை பகுதியானது, கடல் மட்டத்திலிருந்து சுமார் 98.53 மீட்டர் உயரத்தில், என்ற புவியியல் ஆள்கூறுகள் கொண்டு, திருச்சிராப்பள்ளியில் அமைந்துள்ளது.
# பாலக்கரை

## போக்குவரத்து

### தொடருந்து நிலையம்

இவ்வூரிலுள்ள தொடருந்து நிலையம்
பாலக்கரை தொடருந்து நிலையம் என்று அழைக்கப்படுகிறது.
# பாலக்கரை

## சமயம்

### இந்துக் கோயில்

பாலக்கரையில் வெளிகண்ட நாதர் என்ற சிவன் கோயில் ஒன்று உள்ளது. இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# பாலக்கரை

## சமயம்

### கிறித்தவக் கோயில்

கிறித்தவக் கோயிலான உலக மீட்பர் பேராலயம் பாலக்கரை பகுதியில் அமையப் பெற்றுள்ளது.
# பாலக்கரை

## தேர்தல் தொகுதிகள்

பாலக்கரை பகுதியானது, திருச்சிராப்பள்ளி கிழக்கு சட்டமன்றத் தொகுதிக்கும், திருச்சிராப்பள்ளி மக்களவைத் தொகுதிக்கும் உட்பட்டதாகும்.
# தெக்கினீசியம்(III) புரோமைடு

**தெக்கினீசியம்(III) புரோமைடு** (*Technetium(III) bromide*) என்பது TcBr<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தெக்கினீசியமும் புரோமினும் சேர்ந்து இந்த இருமச் சேர்மம் உருவாகிறது.
# தெக்கினீசியம்(III) புரோமைடு

## தயாரிப்பு

தெக்கினீசியம் உலோகத்துடன் தனிமநிலை புரோமினை 400 பாகை செல்சியசு வெப்பநிலையில் வினைபுரியச் செய்தால் தெக்கினீசியம்(III) புரோமைடு உருவாகிறது.